Държавен вестник, бр. 106, 2023 г., стр. 29

БРОЙ  106	
Д Ъ Р Ж А В Е Н  В Е С Т Н И К 	
СТР.  29  
и да бъде в съответствие с условията, които 
биха възникнали за несвързани лица.
(8) Когато загуба от продажба или друг 
трансфер на актив между две съставни обра­
зувания в една и съща юрисдикция участва 
при определянето на допустимата им пе­
чалба или загуба при условия, отличаващи 
се от условията между несвързани лица, тя 
се преизчислява при условията, които биха 
възникнали за несвързани лица.
(9) Допустимите възстановими данъчни 
кредити се отчитат като приход при опреде­
лянето на допустимата печалба или загуба 
на съставно образувание. Недопустимите 
възстановими данъчни кредити не се отчитат 
като приход при определяне на допустимата 
печалба или загуба на съставно образувание.
(10) Подаващото информация съставно об­
разувание може да упражни избор в съответ­
ствие с чл. 260я24, ал. 1, при който печалбите 
и загубите от преоценка или обезценка на 
активи и пасиви в консолидирания финансов 
отчет могат да бъдат преизчислени за целите 
на определяне на допустимата печалба или 
загуба на базата на принципа на реализация. 
Когато е приложено изречение първо, печал­
бите и загубите от преоценка или обезценка 
на активи и пасиви не се вземат предвид при 
изчисляването на допустимата печалба или 
загуба на съставно образувание. Изборът по 
изречение първо е задължителен за всички 
съставни образувания в юрисдикцията, по 
отношение на която е упражнен изборът, 
освен ако подаващото информация съставно 
образувание не упражни този избор само по 
отношение на материалните активи на със­
тавните образувания или по отношение на 
инвестиционни образувания.
(11) За целите на определяне на печалбите 
и загубите по ал. 10 балансовата стойност 
на активите и пасивите е тази, определена 
на по-късната от датата на първоначалното 
признаване на актива или пасива и първия 
ден на данъчния период, в който изборът е 
упражнен.
(12) В данъчния период, в който изборът по 
ал. 10 бъде оттеглен, разликата между спра­
ведливата стойност и балансовата стойност на 
актива или пасива на първия ден от данъчния 
период, в който изборът е оттеглен, участва 
при определянето на допустимата печалба 
или загуба на съставните образувания, като:
1. се добавя, когато справедливата стойност 
надвишава балансовата стойност;
2. се изважда, когато балансовата стойност 
надвишава справедливата стойност.
(13) Подаващото информация състав­
но образувание може да упражни избор в 
съответствие с чл. 260я24, ал. 2, при който 
допустимата печалба или загуба на съставно 
образувание, разположено в дадена юрисдик­
ция, реализирана от разпореждане на същото 
съставно образувание с недвижимо имущество, 
намиращо се в същата юрисдикция, към лица 
извън групата, се коригира за данъчен период, 
както следва:
1. нетната печалба от разпореждане с 
недвижимо имущество, намиращо се в тази 
юрисдикция, реализирана през данъчния 
период, в който е упражнен изборът, се при­
хваща в същия данъчен период и в четирите 
предходни данъчни периода, наричан по-на­
татък „петгодишният период“, срещу нетна 
загуба на съставно образувание, разположено 
в същата юрисдикция и реализирана от такова 
разпореждане;
2. нетната печалба, реализирана през да­
нъчния период, в който е упражнен изборът, 
се прихваща първо срещу нетната загуба, 
реализирана през най-ранния данъчен период 
от петгодишния период, като неприхванат 
остатък се прихваща последователно през 
следващите четири данъчни периода.
(14) Когато след прилагане на ал. 13 е на­
лице неприхванат остатък, той се разпределя 
при определянето на допустимата печалба 
или загуба на съставните образувания на 
пет равни части, за всеки данъчен период от 
петгодишния период, като частта на всеки 
данъчен период се разпределя на всички със­
тавни образувания в тази юрисдикция, които 
са реализирали нетна печалба от разпореждане 
с недвижимо имущество при условията на 
ал. 13 в данъчния период на упражняване на 
избора, пропорционално на размера на нетната 
печалба на всяко от тях спрямо общия размер 
на нетната печалба на всички образувания.
(15) Когато след прилагане на ал. 13 е 
налице неприхванат остатък и в данъчния 
период на упражняване на избора няма със­
тавно образувание в тази юрисдикция, което 
да е реализирало печалба от разпореждане 
с недвижимо имущество при условията на 
ал. 13 в данъчния период на упражняване на 
избора, този остатък се разпределя поравно на 
всеки данъчен период от петгодишния период 
и поравно на всички съставни образувания в 
тази юрисдикция.
(16) По отношение на корекциите на допус­
тимата печалба или загуба на съставно обра­
зувание съгласно ал. 13 – 15 в данъчен период, 
предхождащ данъчния период на упражняване 
на избора, се прилага чл. 260ю, ал. 1.
(17) Разходи, извършени във връзка с из­
пълнението на договореност за финансиране, 
при която едно или повече съставни образу­
вания предоставят кредит на едно или повече 
съставни образувания от същата група или 
инвестират по друг начин в тях, наричана 
по-нататък „договореност за вътрешногрупово 
финансиране“, не участват при определянето 
на допустимата печалба или загуба на съставно 
образувание, когато са изпълнени следните 
условия:
1. съставното образувание е разположено 
в юрисдикция с ниска данъчна ставка или в 
юрисдикция, която би била с ниска данъчна 
ставка, в случай че образуванието не беше 
начислило тези разходи;